Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 573/14/8806	Košice, 9.9.2014
EEČ : 2-65-220-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v obci Čakanovce, okres XXXXX - okolie, od 01. 04. 2014 do 11. 08. 2014 neprispieval na výživu svojho syna XXXXX, nar. 04. 06. 2002, aj napriek tomu, že táto povinnosť mu vyplýva z rozsudku Okresného súdu XXXXX - okolie sp. zn. 9P/8/2010 z 24. 04. 2010 a to sumou 26,50 € mesačne, čím mu takto vznikol dlh na výživnom vo výške 106 €, hoci bol za taký čin trestným rozkazom Okresného súdu XXXXX - okolie sp. zn. 5T 87/12 z 03. 08. 2012, ktorý nadobudol právoplatnosť dňa 15. 11. 2012, odsúdený

lebo zanikla trestnosť činu

Odôvodnenie:
Uznesením vyšetrovateľa OR PZ OKP XXXXX - okolie sp. zn. ORP-409/1-VYS-KS-2014 zo dňa 11. 08. 2014 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý dňa 22. 08. 2014 predložil doklad o zaplatení dlžného výživného.

	Túto skutočnosť potvrdila aj XXXXX dňa 27. 08. 2014 pri výsluchu a uviedla, že obdržala dlžnú sumu na výživnom vo výške 132,50 €.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor